## Educació fa el sorteig de les inicials que desempataran en el procés d’admissió del pròxim curs 2024-2025

*** Les inicials AP del primer cognom i PO del segon cognom resoldran els possibles empats en la baremació
* El sorteig s’ha fet este dimarts a la seu de la Conselleria d’Educació, Universitats i Ocupació en un acte públic**

La Conselleria d’Educació, Universitats i Ocupació ha procedit este dimarts al sorteig de les inicials del primer i segon cognom que, en cas d’empat en la baremació del procés d’admissió per al pròxim curs 2024-2025, resoldran estos casos.

D’esta manera, si després de la baremació oportuna, tenint en compte els diferents criteris, hi ha empat entre l’alumnat, s’ordenarà la llista alfabèticament, a partir d’estes inicials: AP per al primer cognom i PO per al segon. En cas que l’alumnat participant no tinga un segon cognom es considerarà que este comença per AA.

El sorteig de les lletres dels cognoms per a resoldre els possibles empats en el procés d’admissió de l’alumnat per al pròxim curs 2024-25 en els centres d’Infantil, Primària, ESO i Batxillerat i en centres d’Educació Especial s’ha celebrat este dimarts en acte públic a la seu de la Conselleria d’Educació, Universitats i Ocupació.

Fecha: 14/05/2024